钦定古今图书集成/明伦汇编/氏族典/第406卷 > 吕公著
## 钦定古今图书集成/明伦汇编/氏族典/第406卷 > 吕公著

按《宋史吕公著传》：“公著，字晦叔，幼嗜学，至忘寝食。父
夷简器异之，补奉礼郎。登进士第，召试馆职，不就。仁
宗奖其恬退，除崇文院检讨。英宗亲政，议追崇濮王，
公著言不听，遂乞补外，出知蔡州。神宗立，召为翰林
学士。熙宁初，知开封府。二年，为御史中丞。时王安石
方行青苗法，公著极言之，出知颍州。召还，迁端明殿”
学士，未几，同知枢密院事。元丰五年，以疾丏去位。哲
宗即位，以侍读还朝，太皇太后遣使迎问所欲言，公
著陈十事，又乞备置谏员，以开言路。拜尚书左丞、门
下侍郎。元祐元年，拜尚书右仆射，与司马光同心辅
政。光薨，独当国。三年，恳辞位。明年薨，谥正献。